title: رئيس لوزارا
text: رئيس لوزارا ؤلا لوزير لّول هوّا شخص لي كيرأس لحوكومة ف شي بلاد، لي كاتكوّن من مجموعة د لوزارا، لي كيكون كلا واحد فيهوم مكلّف ب مهمة ؤلا مهام ف إطار لمؤسسات د دّولة. هاد لمنصب كاتكون عندو سلطة د بصّح ف نيضام برلماني ؤلا نص برلماني. ب لموقابيل ف أنضيما خرة، بحال نّيضام رياسي، نّيضام نّص رياسي، ؤلا نّيضام لملكي، كيكون إما رئيس لوزارا ماعندوش صلاحيات كاملة (صّلاحيات لوخرة كاتكون عند رّايس ؤلا لماليك)، ؤلا ماكيكونش هاد لمنصب ڭاع، ؤ كيلعب دّور ديالو رّايس ؤلا لماليك براسهوم.